AH ออกหุ้นกู้ 800 ลบ.อายุ 3 ปี ดอกเบี้ย 4.34% ขายรายใหญ่ 27-28 เม.ย.
AH ออกหุ้นกู้ 800 ลบ.อายุ 3 ปี ดอกเบี้ย 4.34% ขายรายใหญ่ 27-28 เม.ย.
24 เม.ย. 2558

บริษัท อาปิโก ไฮเทค จำกัด (มหาชน) หรือ AH เปิดเผยว่า บริษัทยื่นแบบแสดงรายการข้อมูลการเสนอขายหุ้นกู้วงเงินไม่เกิน 800 ล้านบาท อายุ 3 ปี ครบกำหนดไถ่ถอน พ.ศ.2561 อัตราดอกเบี้ยคงที่ร้อยละ 4.34 ต่อปี เสนอขายแก่ผู้ลงทุนสถาบันและผู้ลงทุนรายใหญ่ ระยะเวลาจองซื้อวันที่ 27-28 เมษายน 2558 ผ่านธนาคารกรุงเทพ ซึ่งเป็นผู้จัดการการจัดจำหน่ายหุ้นกู้ โดยอันดับความน่าเชื่อถือของหุ้นกู้ BBB+ แนวโน้มคงที่ โดยบริษัท ทริสเรทติ้ง จำกัด เมื่อวันที่ 3 เมษายน 2558
ทั้งนี้ บริษัทมีวัตถุประสงค์จะนำเงินที่ได้จากการออกและเสนอขายหุ้นกู้ในครั้งนี้ไปใช้ในการลงทุนและ/หรือ ใช้เป็นเงินทุนหมุนเวียนทั่วไปของบริษัท
               